Hoe kan ek seker maak dat my huwelik hou? - INTIEM
Op jul troudag het die woorde "for better or for worse" soos musiek in jou ore geklink, reg? Nou, so paar jaar later, wonder jy wat fout gegaan het met die simfonie, want alles voel vir jou so bietjie van die noot af op die oomblik… En jy wonder dalk hoekom daar meer "worse" as "better" oorgebly het… Klink dit bekend?
Wees vir 'n oomblik 100% eerlik met jouself. Kan jy met 'n geruste hart sê dat jou huwelik PRESIES is soos jy dit wil hê? Ons weet geen huwelik gaan elke dag soos 'n goed ge-oliede masjien loop nie, dis nie waarna ons verwys nie. Maar, is jou huwelik alles wat jy gedink het dit gaan wees? Is daar so hier en dalk dalk ietsie wat krap, soos Chris Chameleon sing in die liedjie "Klein Klein Jakkalsies…."? Kom ons stel dit anders – as jou huwelik op presies dieselfde trant aangaan wat dit nou aangaan, sal jy gelukkig en vervul voel tot die dag wat die dood jul skei? Is jou huwelik opwindend? Lekker? Vol verrassings? Veilig? Gelukkig?
As jou huwelik vandag tot 'n einde sou kom, wat sou jy verloor? Maak die idee jou bang? Voel dit of iemand die mat onder jou uitruk, net by die blote gedagte daaraan? 'n Goeie vriendin het eendag gesê haar egskeiding was so seer, dat sy op stadiums gevoel het sy gaan dood… en op ander stadiums GEWENS het sy gaan eerder dood…
Wanneer man en vrou trou, word 2 mense een. Twee harte. Twee siele. Baie drome. Wanneer dit in skerwe spat bly daar vir 'n ruk net 'n halwe hart oor. 'n Seergemaakte siel. En geen drome nie.
Kinders kry seer. Mans kry seer. Vrouens kry seer. Vriendskappe word verwoes. Finansies raak 'n afwaartse spiraal. Dis onnodig….
Die hartseer realiteit is dat spyt vir baie mense te laat kom. Ons sien dit elke dag hier in die INTIEM kantoor. Ons kry briewe van mense wat STUKKEND is, mense wat vasgevang is in ongelukkige huwelike, mense wat mishandel word (fisies en/of emosioneel), mense wat uitgevind het daar is 'n derde persoon in die huwelik – die ware verhale wat ons hier met jou kan deel sal jou hare laat rys.
Waarmee sukkel mense die meeste? Mense raak verveeld. Gefrustreerd. Mense leef verby mekaar. Hulle praat, maar hulle HOOR mekaar nie. Het jy al gehoor van die "onsigbaar sindroom"? Dalk weet jy self hoe dit voel om in die geselskap te sit, maar te voel jy kon net sowel nie daar gewees het nie? Daar was onlangs 'n baie treffende foto op Facebook, van oorle Robin Williams (die komediant wat sy eie lewe geneem het, omdat dinge vir hom net te veel geraak het). Aan die een kant van die foto was iemand met 'n baie hartseer, donker gesig. Aan die ander kant van die foto was Robin Williams met 'n groot glimlag en 'n hanswors neus… Die byskrif was: "Die foto van die donker, hartseer gesig is nie hoe ongelukkigheid lyk nie… Die foto van Robin Williams is wel". Is dit nie so waar nie? Net omdat jy VOORGEE dat alles reg is (dalk sit jy vir jouself 'n groot glimlag en hanswors neus op om die werklikheid te vermy) beteken nie dat alles "okay" is nie.
In samewerking met Marriage Capsule, wil INTIEM 'n verskil in JOU lewe maak. Ons wil jou leer hoe om jouself en jou maat beter te verstaan. Hoe om te praat sodat julle mekaar kan HOOR, nie net om die stiltes te vul nie. Ons wil jou help ontdek hoe jy weer van voor af op jou maat verlief (en lief!) kan raak. En nee, moet asb nie dink ons het die kursus ontwikkel uit die standpunt waar dit altyd goed gaan in ons huwelike nie. Ons kry ook swaar, ons maak ook foute. Ons gaan ook deur egskeidings… Maar ons het besluit om die goed, die sleg, die soet en die suur van die laaste 11 jaar te neem, en dit aan te wend om 'n VERSKIL te maak. Om huwelike te verbeter. Om huwelike te red. Om stukkende harte te help heel maak. Om die seer en verwoesting van gebroke verhoudings op die oorlogsveld te gaan aanvat en te sê: Tot hiertoe en nie verder nie!
Besef jy hoe kosbaar jou huwelik is en dat jy voortdurent daaraan moet werk?
Sê "JA!" vir die 7-weke uitdaging en kry die volgende:
Daar is selfs glanspaartjies wat jou tydens hierdie 7 weke gaan motiveer en aanspoor (vir nou hou ons die paartjies se name 'n geheim…)
Gratis eBoeke (dit sluit 'n libidokursus in, 'n eboek oor erektiele disfunksies, maniere om jou man se hart te wen, maniere om jou vrou se hart te wen en selfs 365 romantiese boodskappe wat jy vir jou maat kan stuur!)